
Z A P I S N I K

40. sjednice Vijeća Mjesnog odbora Žitnjak, 
održane 19. rujna 2024., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

Sjednici predsjedava Mario Kovačić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 40. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 39. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 


D N E V N I     R  E D

1. Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost.
1. Donošenje zaključka o Planu potreba MO Žitnjak za 2025. godinu.
1. Donošenje mišljenja o prijedlogu za spajanje mjesnih odbora.
1. Odluka o izmjeni Poslovnika o radu Vijeća Mjesnog odbora Žitnjak.
1. Aktualna komunalna problematika.
1. Razno: izvješća, pitanja i  prijedlozi.

Ad 1.) Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost.

[bookmark: _Hlk41304693]	Predsjednik Vijeća, Mario Kovačić kratko pojašnjava kako se radi o Odluci o mjestima za trgovinu na malo izvan prodavaonica i tržnica na malo i mjestima za  ugostiteljsku djelatnost izvan tržnica koje se obavljaju u kioscima i vanjskom izgledu kioska (Službeni glasnik Grada Zagreba 22/20) članak 2. mijenja se i glasi:
„Trgovina na malo i ugostiteljska djelatnost mogu se obavljati u kioscima na lokacijama u gradskim četvrtima.
Kartografski prikaz lokacija i mjesta na lokacijama sastavni je dio ove odluke i ne objavljuje se u Službenom glasniku Grada Zagreba nego na mrežnoj stranici Grada Zagreba.

Otvara raspravu.
Nakon rasprave Vijeće jednoglasno donosi 

Z A K L J U Č A K
o davanju mišljenja o Prijedlogu odluke o izmjenama Odluke o davanju u zakup i na drugo korištenje površina javne namjene

1. Vijeće Mjesnog odbora Žitnjak daje pozitivno mišljenje o Prijedlogu odluke o izmjeni i dopuni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska. 
2. Ovaj zaključak biti će dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za pravne i financijske poslove.


Ad 2.) Zaključak o donošenju zaključka o Planu potreba Mjesnog odbora Žitnjak  za 2025. godinu.

	Predsjednik Vijeća, Mario Kovačić upoznaje vijećnike da treba donijeti zaključak o osiguravanju sredstava za Plan potreba za 2025.
Otvara raspravu.
Nakon rasprave Vijeće jednoglasno donosi 

Z A K L J U Č A K
o osiguravanju sredstavaza provođenje aktivnosti, programa i projekata u svrhu unapređenje kvalitete života građana Mjesnog odbora Žitnjak za 2025.

1. Vijeće Mjesnog odbora Žitnjak predlaže da se u narednom proračunsko razdoblju za 2025. osiguraju sredstva za provođenje Plana potreba za aktivnostima, programima i projektima unapređenja kvalitete života građana Mjesnog odbora Žitnjak u 2025.  u iznosu od 3.000,00 eura.
1. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


		Ad 3.) Donošenje mišljenja o prijedlogu za spajanje mjesnih odbora.

	Predsjednik Vijeća, Mario Kovačić upoznaje vijećnike da su dobili prijedloge za spajanje Mjesnih odbora i da bi trebali dati svoje mišljenje.
Otvara raspravu.
Nakon kratke rasprave Vijeće jednoglasno donosi

Z A K L J U Č A K
o davanju mišljenja o Prijedlogu za spajanje mjesnih odbora

1. Vijeće Mjesnog odbora Žitnjak daje negativno mišljenje o Prijedlogu za spajanje više mjesnih odbora u jedan mjesni odbor.
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad 4.) Odluka o izmjeni Poslovnika o radu Vijeća Mjesnog odbora Žitnjak.

	Predsjednik Vijeća, Mario Kovačić ukazuje vijećnicima da su dobili mail gdje trebaju donijeti Odluku o izmjeni Poslovnika o radu Vijeća Mjesnog odbora Žitnjak.
Otvara raspravu.
Nakon kratke rasprave Vijeće jednoglasno donosi 

ODLUKU
o izmjeni Poslovnika o radu Vijeća Mjesnog odbora Žitnjak

Članak 1.

	U Poslovniku o radu Vijeća Mjesnog odbora Žitnjak , donesenog na 40. sjednici, 19. rujna 2024., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

OBRAZLOŽENJE 
Odluke o izmjeni Poslovnika o radu Vijeća Mjesnog odbora Žitnjak.
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada vijeća, a osobito konstituiranje Vijeća, početak mandata i obnašanje dužnosti člana vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
Vijeće Mjesnog odbora Žitnjak donijelo je, na 23. sjednici, 27. travnja 2023. Poslovnik o radu Vijeća Mjesnog odbora Žitnjak, koji je objavljen dana 05. svibnja 2023. na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.
Slijedom iznijetog, izvršena je predmetna izmjena Poslovnika o radu Vijeća Mjesnog odbora Žitnjak, na način da je Vijeće Mjesnog odbora  Žitnjak donijelo, na 40. sjednici dana 19. rujna 2024. Odluku o izmjeni Poslovnika o radu Vijeća Mjesnog odbora Žitnjak.
Člankom 28. stavkom 2. Poslovnika propisano da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.
Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.

 Sukladno navedenom, temeljem članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) Vijeće Mjesnog odbora Žitnjak donijelo je na 40. sjednici 19. rujna 2024. Odluku o izmjeni Poslovnika o radu Vijeća Mjesnog odbora Žitnjak, kao u prilogu, a koja stupa na snagu osmoga dana od dana objave na oglasnoj ploči u sjedištu Mjesnog odbora.






Ad 5.) Aktualna komunalna problematika.

Predsjednik Vijeća Mario Kovačić,  na pitanje vijećnika o prometnoj signalizaciji na području Mjesnog odbora Žitnjak odgovara da je prije tjedan dana poslana požurnica Gradskom uredu na očitovanje.
Također napominje da će se poslati požurnica vezana za nogostup u ulici Žitnjak Martinci.
Vijećnik Ivan Bedek ukazuje da bi trebalo staviti u Plan komunalnih potreba izgradnju sportske dvorane na mjestu gdje se nalazi stara škola u Žitnjaku koja je jako zapuštena kako unutra tako i vani pa isto tako napominje da bi trebalo očistiti okoliš stare škole s obzirom da se je u neposrednoj blizini otvorio dječji vrtić.
Predsjednik Vijeća otvara raspravu.
Nakon kratke rasprave vijećnici jednoglasno donose sljedeći 


Z a k l j u č a k  
o komunalnoj problematici (PKP) – izgradnja sportske dvorane

                 Vijeće Mjesnog odbora Žitnjak suglasno je i predlaže Vijeću Gradske četvrti Peščenica-Žitnjak:
1. da u Plan komunalnih potreba ili kapitalne investicije za iduće razdoblje uvrsti:

· izgradnju sportske dvorane na mjestu gdje se nalazi stara škola – Žitnjak 53.
· ovaj zaključak dostavit će se Vijeću Gradske četvrti Peščenica-Žitnjak na daljnje postupanje.
[bookmark: _GoBack]
Z a k l j u č a k
o čišćenju parcele oko stare škole u ulici Žitnjak kod kbr. 53 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· čišćenja zapuštenog okoliša kod stare osnovne škole u Žitnjaku, Žitnjak 53
· ovaj zaključak dostavlja se Vijeću Gradske četvrti na daljnje postupanje


Z a k l j u č a k
o postavi prometnog ogledala na izlazu iz dječjeg vrtića u ulici Žitnjak 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· postave prometnog ogledala na izlazu iz dječjeg vrtića u ulici Žitnjak.
· izvod geoportala u prilogu (još nije ucrtan dječji vrtić).
· ovaj zaključak dostavlja se Vijeću Gradske četvrti na daljnje postupanje.


Vijećnica Sanja Šutej ukazuje na problem zapuštenog zemljišta između ulica III. Struge i Čulinečke ceste duž kanala. Napominje da je trava jako visoka i da se na istu navozi smeće pa moli da se zaključkom od nadležnih institucija zatraži čišćenje i uređivanje iste.
Predsjednik Vijeća otvara raspravu.
Nakon kratke rasprave vijećnici jednoglasno donose sljedeći 


Z a k l j u č a k
o čišćenju zapuštene parcele III. Struge – Čulinečka cesta duž kanala GOK-a 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· čišćenja zapuštene parcele - III. Struge – Čulinečka cesta duž kanala GOK-a
· izvod iz Geoportala u prilogu.
· ovaj zaključak dostavlja se Vijeću Gradske četvrti na daljnje postupanje


Ad 6.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.00 sati.
Zapisnik sastavio:
______________
Mario Kovačić

KLASA: 024-08/24-003/1867
URBROJ: 251-13-11-11/006-24-3 
Zagreb, 19. rujna 2024.


Predsjednik
Vijeća Mjesnog odbora
Žitnjak
Mario Kovačić
